මෙම ආසාදිතයින්ගෙන් 07 දෙනෙකු පෑලියගොඩ මත්ස්‍ය වෙළඳපොල සමඟ ඍජු සබඳතා පැවැත් වූ ව්‍යාපාරිකයින් වන අතර, අනෙක් ආසාදිතයා මීට පෙර වෛරසය ආසාදනය වූ මාළු ව්‍යාපාරිකයෙකුගේ බිරිඳක්.කළුතර උතුර සහ කළුතර දකුණ ප්‍රදේශවල පෙරේදා සිදුකළ පී.සී.ආර්. පරීක්ෂණ 60ක ප්‍රතිඵල වාර්තා ඊයේ ලැබී තිබූ අතර, ඒ අතරින් දස දෙනෙකුට කොරෝනා වෛරසය ආසාදනය වී ඇති බවට අනාවරණ වී තිබෙනවා.කෙසේ වෙතත්, ශ්‍රී ලංකා මහජන සෞඛ්‍ය පරීක්ෂකවරුන්ගේ සංගමයේ සභාපති උපුල් රෝහණ අද මාධ්‍ය වෙත අදහස් දක්වමින් කියා සිටියේ කොරෝනා වෛරස් ආසාදිතයින් වැඩි වශයෙන් වාර්තා වීමත් සමඟ ඔවුන්ගේ ආශ්‍රිතයින් සොයා ගැනීමේ බරපතල ගැටළුවකට තම සංගමයේ සාමාජිකයින් මුහුණ දී ඇති බවයි.